2007-ci il Bakı terror planı
2007-ci il Bakı terror planı, Bakıda bir neçə hədəfə yönəlmiş və Azərbaycan tərəfindən qarşısı alınmış terror planı idi. Bu hadisə təhlükəsizlik tədbirləri səbəbi ilə Amerika və Britaniya səfirliklərinin müvəqqəti bağlanmasına səbəb oldu. Norveçin Statoil və Amerikanın McDermott neft şirkətləri kimi bəzi qurumlar fəaliyyətini məhdudlaşdırdı. 2007-ci il oktyabrın 29-da Azərbaycanın hüquq-mühafizə orqanları ABŞ və Böyük Britaniya səfirlikləri yaxınlığında hücuma hazırlaşan qumbaraatanlarla silahlanmış bir qrup sələfinin saxlanılması barədə ictimaiyyətə məlumat yaydı. Milli Təhlükəsizlik Nazirliyi sözçünün açıqlamasına görə, qruplaşmada dörd Kalaşnikov avtomatı, bir Kalaşnikov qumbaraatan, 20 qumbara, döyüş sursatı və avtomat silah hissələri olduğu aşkarlandı. Qrupun bir sıra dövlət binalarına və özəl şirkətlərin nümayəndələrinə hücum etməyi planlaşdırdığı da bildirildi.